**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO viešajai įstaigai bendrystės CENTRUI PAGAL PANAUDOS SUTARTĮ**

2024 m. kovo 28 d. Nr. B1-74

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3, 12, 13, 38 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, 2 dalies 7 punktu, 3, 4 dalimis, Lietuvos Respublikos viešojo sektoriaus atskaitomybės įstatymo 2 straipsnio 20 dalies 3 punktu, Poveikio konkurencijai ir atitikties valstybės pagalbos reikalavimams vertinimo tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.2, 4.2, 5.1.1 papunkčiais, atsižvelgdama į Molėtų rajono savivaldybės administracijos direktoriaus 2017 m. kovo 16 d. įsakymą Nr. B6-195 „Dėl savivaldybės turto pripažinimo nereikalingu arba netinkamu (negalimu) Molėtų rajono savivaldybės administracijos funkcijoms vykdyti“, viešosios įstaigos Bendrystės centro 2024 m. vasario 6 d. raštą Nr. VD-24.1 „Dėl prašymo perduoti panaudai viešajai įstaigai Bendrystės centrui ilgalaikį turtą“,

Molėtų rajono savivaldybės taryba nusprendžia:

1. Perduoti viešajai įstaigai Bendrystės centrui, kodas 304447934, buveinės adresas: Molėtų r. sav., Inturkės sen., Inturkės k., Paplūdimio g. 2, pagal panaudos sutartį 10 (dešimčiai) metų neatlygintinai naudoti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą - socialinės paramos centro pastatą (inventorinis Nr. 486126; registro Nr. 44/1287361; unikalus Nr. 6298-3012-4010; bendras plotas 507,25 kv. m; plane pažymėtą 1B1b), esantį Molėtų r. sav., Inturkės sen., Inturkės k., Paplūdimio g. 2,savivaldybės savarankiškosioms funkcijoms – socialinių paslaugų teikimo užtikrinimo planuojant ir organizuojant socialines paslaugas, gyventojų bendrosios kultūros ugdymo ir etnokultūros puoselėjimo, turizmo plėtros – įgyvendinti. Pastato įsigijimo vertė 416655,65 Eur, likutinė vertė 2024 m. kovo 1 d. 277546,59 Eur.
2. Įgalioti Molėtų rajono savivaldybės administracijos direktorių pasirašyti 1 punkte nurodyto turto panaudos sutartį, turto perdavimo ir priėmimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika